**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KLAIPĖDOS MIESTO SAVIVALDYBĖS TARYBOS 2017 M. vasario 23 D. SPRENDIMO nR. t2-29 „DĖL KLAIPĖDOS MIESTO SAVIVALDYBĖS SENIŪNAIČIŲ RINKIMO IR ATŠAUKIMO TVARKOS APRAŠO patvirtinimo“ PAKEITIMO**

**1. Sprendimo projekto esmė, tikslai ir uždaviniai.**

 Savivaldybės tarybos sprendimo projekto esmė ir tikslas – atsižvelgiant į pasikeitusias Lietuvos Respublikos vietos savivaldos įstatymo nuostatas, pakeisti ir patvirtinti naujos redakcijos Klaipėdos miesto savivaldybės seniūnaičių rinkimo ir atšaukimo tvarkos aprašą (toliau – Aprašas), reglamentuojantį Klaipėdos miesto seniūnaitijų seniūnaičių rinkimų organizavimo ir vykdymo tvarką Klaipėdos mieste.

 **2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis pakeistomis Lietuvos Respublikos vietos savivaldos įstatymo 33 straipsnio nuostatomis. Esminiai Tarybos sprendimo projektu siūlomi patvirtinti Seniūnaičių rinkimo ir atšaukimo tvarkos aprašo pakeitimai:

Pagal naująjį reglamentavimą nuo 2019 metų seniūnaičių rinkimai organizuojami ne vėliau kaip per 6 mėnesius, kai į pirmąjį savivaldybės tarybos posėdį susirenka ir prisiekia išrinktos savivaldybės tarybos nariai.

 Seniūnaičiai bus renkami 4 metams iki naujai kadencijai išrinktos savivaldybės tarybos surengtuose seniūnaičių rinkimuose bus išrinktas seniūnaitis. Ankstesnėje vietos savivaldos redakcijoje seniūniačiai buvo renkami 3 metams.

Ankstesnėje vietos savivaldos 33 straipsnio redakcijoje seniūnaitijose, kuriose gyvena daugiau kaip 500 gyventojų, seniūnaičiai buvo renkami apklausiant gyventojus. Nuo 2019 m. seniūnaitijose, kuriose gyvena daugiau kaip 500 gyventojų, seniūnaičiai renkami, organizuojant susirinkimą arba gyventojams balsuojant raštu arba elektroninių ryšių priemonėmis ir nustatyta seniūnaičių rinkimo tvarka seniūnaitijose, papildytas kandidatų į seniūnaičius pateikiamų dokumentų sąrašas – seniūnaitijos gyventijų ar bendruomeninių organizacijų kandidato siūlymas į seniūnaičius, bei kandidato į seniūnaičius atitikties eiti pareigas deklaracija.

**3. Kokių rezultatų laukiama.**

Priėmus sprendimo projektą bus įgyvendintos Vietos savivaldos įstatymo pakeitimo nuostatos.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Lėšų poreikis nenumatomas.

**7. Galimos teigiamos ar neigiamos sprendimo priėmimo pasekmės.**

Teigiamos – bus patvirtinti Klaipėdos miesto savivaldybės seniūnaičių sueigos nuostatai, kurie užtikrins seniūnaitijos gyventojų interesų atstovavimą savivaldybės institucijose ir savivaldybės teritorijoje veikiančiose valstybės įstaigose pagal Lietuvos Respublikos vietos savivaldos įstatymo aktualią redakciją.

Neigiamų pasekmių nenumatoma.

PRIDEDAMA:

1. Vietos savivaldos įstatymo išrašas, 4 lapai.

2. Klaipėdos miesto savivaldybės tarybos 2017-02-23 sprendimas Nr. T2-29, 12 lapų.

Savivaldybės administracijos direktoriaus pavaduotoja Alina Velykienė